title: 2008/211/CE: Decizia Consiliului din 18 februarie 2008 privind principiile, prioritățile și condițiile cuprinse în Parteneriatul european cu Bosnia și Herțegovina și de abrogare a Deciziei 2006/55/CE

text:
               19.3.2008

               RO

               Jurnalul Oficial al Uniunii Europene

               L 80/18

      DECIZIA CONSILIULUI

   din 18 februarie 2008
   privind principiile, priorităţile şi condiţiile cuprinse în Parteneriatul european cu Bosnia şi Herţegovina şi de abrogare a Deciziei 2006/55/CE
   (2008/211/CE)
   CONSILIUL UNIUNII EUROPENE,
   având în vedere Tratatul de instituire a Comunităţii Europene,
   având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare şi de asociere (1), astfel cum a fost modificat, în special articolul 2,
   având în vedere propunerea Comisiei,
   întrucât:

               (1)

               Consiliul European de la Salonic din 19 şi 20 iunie 2003 a aprobat introducerea parteneriatelor europene ca modalitate de concretizare a perspectivei europene a ţărilor din Balcanii de Vest.

               (2)

               Regulamentul (CE) nr. 533/2004 prevede că trebuie stabilite de către Consiliu principiile, priorităţile şi condiţiile care urmează a fi incluse în parteneriate, precum şi orice adaptări ulterioare. De asemenea, se prevede că monitorizarea parteneriatelor europene va fi asigurată prin intermediul mecanismelor instituite în cadrul procesului de stabilizare şi de asociere, în special prin rapoartele anuale privind progresele realizate.

               (3)

               La 30 ianuarie 2006, Consiliul a adoptat cel de-al doilea Parteneriat european cu Bosnia şi Herţegovina (2).

               (4)

               În documentul Comisiei cu privire la strategia de extindere şi principalele provocări pentru perioada 2006-2007 se arăta că parteneriatele urmau să fie actualizate la sfârşitul anului 2007.

               (5)

               La 17 iulie 2006, Consiliul a adoptat Regulamentul (CE) nr. 1085/2006 (3) de instituire a unui instrument de asistenţă pentru preaderare (IPA), care reînnoieşte cadrul pentru asistenţă financiară în favoarea ţărilor aflate în procesul de preaderare.

               (6)

               Prin urmare, este oportun să se adopte un parteneriat european revizuit care să actualizeze actualul parteneriat pentru a identifica priorităţile reînnoite pentru care sunt necesare acţiuni suplimentare, pe baza constatărilor din raportul din 2007 privind progresele realizate de Bosnia şi Herţegovina în pregătirea pentru integrarea ulterioară în Uniunea Europeană.

               (7)

               Pentru a se pregăti pentru integrarea ulterioară în Uniunea Europeană, autorităţile competente din Bosnia şi Herţegovina ar trebui să elaboreze un plan, care să cuprindă un calendar şi măsuri specifice pentru atingerea priorităţilor acestui parteneriat european.

               (8)

               Prin urmare, Decizia 2006/55/CE ar trebui abrogată,

         DECIDE:
   Articolul 1
   Principiile, priorităţile şi condiţiile înscrise în Parteneriatul european cu Bosnia şi Herţegovina sunt prezentate în anexă.
   Articolul 2
   Punerea în aplicare a parteneriatului european se analizează prin intermediul mecanismelor instituite în cadrul procesului de stabilizare şi de asociere, în special prin rapoartele anuale privind progresele realizate prezentate de către Comisie.
   Articolul 3
   Decizia 2006/55/CE se abrogă.
   Articolul 4
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Preşedintele

         D. RUPEL

      (1)  JO L 86, 24.3.2004, p. 1. Regulament modificat prin Regulamentul (CE) nr. 269/2006 (JO L 47, 17.2.2006, p. 7).

      (2)  Decizia 2006/55/CE a Consiliului din 30 ianuarie 2006 privind principiile, priorităţile şi condiţiile cuprinse în Parteneriatul european cu Bosnia şi Herţegovina şi de abrogare a Deciziei 2004/515/CE (JO L 35, 7.2.2006, p. 19).

      (3)  JO L 210, 31.7.2006, p. 82.

      ANEXĂ
      BOSNIA ŞI HERŢEGOVINA – PARTENERIAT EUROPEAN 2007
      1.   INTRODUCERE
      Consiliul European a aprobat introducerea parteneriatelor europene ca modalitate de concretizare a perspectivei europene a ţărilor din Balcanii de Vest. Parteneriatul revizuit propus actualizează cel de-al doilea parteneriat, pe baza concluziilor din Raportul Comisiei din 2007 privind progresele realizate de Bosnia şi Herţegovina. Sunt reiterate domeniile de acţiune prioritare şi sunt identificate noi priorităţi. Priorităţile noi sunt adaptate la nevoile specifice ale ţării şi la stadiul de pregătire al acesteia şi vor fi actualizate, dacă este cazul. Bosnia şi Herţegovina este invitată să elaboreze un plan care să conţină un calendar şi măsuri specifice în vederea realizării priorităţilor parteneriatului european. Parteneriatul prevede, de asemenea, orientări privind asistenţa financiară acordată ţării.
      2.   PRINCIPII
      Procesul de stabilizare şi de asociere rămâne cadrul în care se înscrie parcursul european al ţărilor din Balcanii de Vest până la aderarea viitoare a acestora. Priorităţile identificate pentru Bosnia şi Herţegovina se referă la capacitatea acestei ţări de a îndeplini criteriile definite de Consiliul European de la Copenhaga din 1993 şi condiţiile instituite prin procesul de stabilizare şi de asociere, în special condiţiile definite de Consiliu în concluziile sale din 29 aprilie 1997 şi din 21 şi 22 iunie 1999, declaraţia finală a reuniunii la nivel înalt de la Zagreb din 24 noiembrie 2000 şi Agenda de la Salonic.
      3.   PRIORITĂŢI
      Priorităţile enumerate în prezentul parteneriat european au fost selectate pe baza faptului că se poate preconiza, în mod realist, că Bosnia şi Herţegovina este în măsură să le realizeze sau să înregistreze progrese substanţiale în domeniile în cauză în anii imediat următori. Se face o distincţie între priorităţile pe termen scurt, care se aşteaptă a fi realizate în termen de unul până la doi ani, şi priorităţile pe termen mediu, care se preconizează a fi realizate în termen de trei până la patru ani. Priorităţile privesc atât legislaţia, cât şi punerea în aplicare a acesteia.
      Dată fiind necesitatea de a stabili priorităţi, este important să se precizeze că Bosnia şi Herţegovina va trebui să îndeplinească şi alte sarcini care ar putea deveni prioritare în cadrul unui viitor parteneriat, avându-se în vedere, de asemenea, progresele ulterioare înregistrate de Bosnia şi Herţegovina.
      În cadrul priorităţilor pe termen scurt, priorităţile esenţiale au fost identificate şi grupate în partea de început a listei. Ordinea în care sunt enumerate aceste priorităţi esenţiale nu implică o ierarhie a importanţei acestora.
      3.1.   PRIORITĂŢI PE TERMEN SCURT
      Priorităţi esenţiale

                  —

                  Adoptarea legislaţiei privind reforma forţelor de poliţie la nivelul statului şi al entităţilor, în conformitate cu cele trei principii ale UE, şi iniţierea punerii în aplicare a acesteia.

                  —

                  Cooperarea deplină cu Tribunalul Penal Internaţional pentru Fosta Iugoslavie (TPII), inclusiv prin asumarea unui rol proactiv în acţiunea de arestare a tuturor persoanelor puse sub acuzare de TPII şi aflate în libertate.

                  —

                  Adoptarea legislaţiei cerute în materie de radiodifuziune publică la nivelul Federaţiei Bosnia şi Herţegovina. Punerea în aplicare a reformei privind radiodifuziunea publică.

                  —

                  Punerea în aplicare a strategiei 2006 privind reforma administraţiei publice şi garantarea că ministerele şi instituţiile de la nivelul statului beneficiază de finanţare corespunzătoare, sunt operaţionale şi echipate în mod adecvat, în special în ceea ce priveşte sediul şi personalul.

                  —

                  Întărirea capacităţii administrative pentru a pregăti punerea în aplicare a angajamentelor asumate prin Acordul de stabilizare şi de asociere (ASA) şi prin Acordul interimar (AI).

                  —

                  Continuarea eforturilor care au ca obiectiv reconcilierea cetăţenilor din ţările din regiune şi consolidarea eforturilor pentru a găsi soluţii definitive la problemele bilaterale nerezolvate, în special în ceea ce priveşte frontierele.

                  —

                  Realizarea de progrese considerabile în vederea creării unui spaţiu economic unic în Bosnia şi Herţegovina favorabil liberei circulaţii a bunurilor, a capitalului, a serviciilor şi a persoanelor.

                  —

                  Reducerea rigidităţilor structurale care denaturează funcţionarea pieţei muncii, în special fiscalitatea în domeniul muncii, nivelul transferurilor sociale şi mecanismele de stabilire a salariilor, pentru a contribui la creşterea ratei de participare şi de ocupare a forţei de muncă.

                  —

                  Luarea de măsuri pentru ca structurile instituţionale să devină mai operaţionale şi mai viabile şi garantarea unei mai bune respectări a drepturilor omului şi a libertăţilor fundamentale, inclusiv prin aprobarea şi adoptarea de modificări la Constituţia Bosniei şi Herţegovinei, după caz.

            Criterii politice
      Democraţia şi statul de drept
      Constituţie/Guvernanţă

                  —

                  Adoptarea de măsuri suplimentare în vederea alocării unor resurse tehnice şi umane suficiente Adunării Parlamentare din Bosnia şi Herţegovina.

                  —

                  Asigurarea unei coordonări structurate şi instituţionalizate între stat şi entităţi prin instituirea unor mecanisme funcţionale pentru coordonarea politică, legislativă şi tehnică între stat şi entităţi.

                  —

                  Adoptarea unor măsuri adecvate în urma rapoartelor elaborate de instituţiile superioare de audit din Bosnia şi Herţegovina şi adoptarea de măsuri împotriva persoanelor care se fac vinovate de nereguli.

            Parlament/Alegeri

                  —

                  Modificarea legislaţiei electorale privind membrii Preşedinţiei din Bosnia şi Herţegovina şi delegaţii Camerei Popoarelor pentru a asigura respectarea deplină a Convenţiei europene a drepturilor omului şi a angajamentelor care rezultă din aderarea la Consiliul Europei.

            Administraţia publică

                  —

                  Punerea la dispoziţia Biroului de coordonare a administraţiei publice a resurselor umane şi materiale necesare pentru desfăşurarea activităţii.

                  —

                  Continuarea procesului de îmbunătăţire a procedurilor de recrutare, fundamentate pe criterii obiective şi de merit, care să asigure transparenţa şi numirea promptă a funcţionarilor publici cu calificarea necesară.

                  —

                  Armonizarea legilor care reglementează funcţia publică pentru a contribui la crearea unei funcţii publice responsabile, eficiente şi bazate pe criterii profesionale de dezvoltare a carierei.

                  —

                  Finalizarea procesului de fuzionare a funcţiilor de ombudsman de la nivel naţional şi de la nivelul entităţilor şi asigurarea faptului că biroul naţional dispune de resursele necesare pentru a funcţiona în mod adecvat.

            Sistemul judiciar

                  —

                  Sporirea independenţei şi a responsabilizării sistemului judiciar, precum şi ameliorarea eficienţei acestuia, inclusiv prin reducerea numărului de cazuri nesoluţionate.

                  —

                  Adoptarea şi iniţierea procesului de punere în aplicare a unei strategii de dezvoltare a sectorului judiciar.

                  —

                  Asigurarea unei formări profesionale corespunzătoare pentru personalul din sistemul judiciar, în special în ceea ce priveşte legislaţia în materie de drepturile omului şi aspectele legate de aplicarea Acordului de stabilizare şi de asociere.

            Politica anticorupţie

                  —

                  Adoptarea şi punerea în aplicare a unui plan de acţiune detaliat pentru combaterea corupţiei, pe baza strategiei naţionale anticorupţie.

                  —

                  Punerea în aplicare a recomandărilor Grupului de state împotriva corupţiei (GRECO) şi a obligaţiilor care derivă din convenţiile internaţionale în materie de corupţie.

                  —

                  Urmărirea energică a cazurilor de corupţie şi adoptarea unei politici de toleranţă zero faţă de actele de corupţie.

                  —

                  Asigurarea punerii în aplicare eficiente a legislaţiei privind conflictele de interese.

            Drepturile omului şi protecţia minorităţilor

                  —

                  Eliminarea din Constituţia Republicii Srpska a dispoziţiilor privind pedeapsa cu moartea.

                  —

                  Ameliorarea modului de punere în aplicare a convenţiilor internaţionale ratificate de Bosnia şi Herţegovina, inclusiv a cerinţelor de raportare.

                  —

                  Sporirea accesului la justiţie.

                  —

                  Consolidarea protecţiei drepturilor femeilor şi ale copilului.

                  —

                  Obţinerea unui acord cu privire la o reformă completă a sistemului penitenciar şi construirea unei închisori de stat.

                  —

                  Îmbunătăţirea continuă a cadrului legal care reglementează statutul minorităţilor astfel încât să răspundă pe deplin cerinţelor Convenţiei-cadru a Consiliului Europei privind minorităţile naţionale şi garantarea aplicării acestuia pe întreg teritoriul Bosniei şi Herţegovinei.

                  —

                  Asigurarea bunei funcţionări a Consiliului Minorităţilor Naţionale din Bosnia şi Herţegovina şi a organismelor corespunzătoare la nivelul entităţilor.

                  —

                  Elaborarea şi punerea în aplicare a tuturor planurilor de acţiune sectoriale aferente strategiei naţionale pentru situaţia romilor în cadrul strategiei globale de reducere a sărăciei şi de promovare a incluziunii sociale.

                  —

                  Continuarea procesului de dezinstituţionalizare, de dezvoltare a serviciilor de proximitate şi a ajutorului pentru persoanele dependente, inclusiv în domeniul sănătăţii mintale.

            Aspecte regionale şi obligaţii internaţionale

                  —

                  Contribuirea la consolidarea cooperării regionale, a reconcilierii şi a relaţiilor de bună vecinătate, inclusiv prin promovarea procesului de tranziţie de la pactul de stabilitate la un cadru de cooperare cu o dimensiune preponderent regională şi punerea în aplicare efectivă a Acordului de Liber Schimb Central-European (CEFTA).

                  —

                  Întărirea cooperării cu ţările învecinate, privind, în special, cooperarea transfrontalieră, combaterea criminalităţii organizate, a traficului şi a contrabandei, cooperarea judiciară şi gestionarea frontierelor.

                  —

                  Contribuirea la soluţionarea problemelor nerezolvate privind frontierele cu ţările limitrofe.

                  —

                  Asigurarea finanţării corespunzătoare şi a funcţionării depline a fondului pentru repatrierea refugiaţilor; contribuirea la punerea în aplicare integrală a Declaraţiei de la Sarajevo; finalizarea procesului de repatriere a refugiaţilor şi obţinerea de progrese semnificative în ceea ce priveşte integrarea economică şi socială a acestora.

            Criterii economice

                  —

                  Întărirea stabilităţii macroeconomice prin asigurarea unei poziţii fiscale viabile şi prin folosirea instrumentelor de politică prudenţială pentru a menţine stabilitatea financiară în contextul evoluţiilor rapide în intermedierea financiară.

                  —

                  Accelerarea procesului de privatizare, cu obiectivul de a transfera 5 până la 10 % din capitalul deţinut de stat către sectorul privat, Federaţia vizând nivelul superior.

                  —

                  Elaborarea de mecanisme de supraveghere fiscală bazate pe norme fiscale şi cooperare instituţională care promovează disciplina fiscală în cadrul entităţilor şi între entităţi şi instituţiile statului; garantarea unui mediu adecvat pentru cooperarea instituţională în cadrul unui Consiliu Fiscal Naţional care funcţionează corect.

                  —

                  Finalizarea reconcilierii creanţelor interne în funcţie de capacitatea bugetară de rambursare şi reducerea durabilă a datoriei publice.

                  —

                  Ameliorarea guvernanţei corporative prin realizarea de progrese importante prin restructurarea şi lichidarea întreprinderilor cu capital de stat care înregistrează pierderi.

                  —

                  Asigurarea bunei funcţionări a instanţelor comerciale şi, în special, consolidarea capacităţii instanţelor de a trata cu mai mare eficienţă procedurile de faliment/lichidare a societăţilor comerciale.

                  —

                  Sporirea securităţii juridice pentru operatorii economici locali şi pentru cei străini şi îmbunătăţirea mediului de afaceri.

            Standarde europene
      Piaţa internă
      Libera circulaţie a mărfurilor

                  —

                  Îmbunătăţirea şi punerea în aplicare a cadrului legal pentru standardizare, metrologie, acreditare şi certificare a produselor pentru a-l alinia la standardele şi la cele mai bune practici ale UE; armonizarea continuă a reglementărilor tehnice cu cele ale acquis-ului; consolidarea capacităţii instituţiilor şi a infrastructurii calităţii şi instituirea unui temei juridic pentru procedurile de evaluare a conformităţii.

                  —

                  Asigurarea evoluţiei continue în adoptarea standardelor europene (SE).

                  —

                  Instituirea unui mecanism intern de consultare şi notificare a noilor reglementări tehnice înainte de adoptarea măsurilor cu impact asupra comerţului.

                  —

                  Asigurarea deplinei operativităţi a agenţiei de supraveghere a pieţei şi continuarea adoptării de măsuri pentru instituirea unei structuri de supraveghere a pieţei care să răspundă la cerinţele acquis-ului cu privire la libera circulaţie a mărfurilor.

                  —

                  Adoptarea legii naţionale cu privire la produsele farmaceutice şi la dispozitivele medicale şi instituirea Agenţiei Farmaceutice de Stat.

            Libera circulaţie a persoanelor, a serviciilor şi dreptul de stabilire

                  —

                  Transferarea activităţii de supraveghere bancară la nivel naţional (inclusiv activităţile auxiliare de supraveghere) şi asigurarea bunei funcţionării a acestei autorităţi de supraveghere, în conformitate cu principiile de bază Basel pentru supravegherea eficientă a sectorului bancar.

                  —

                  Adoptarea legislaţiei naţionale privind obligaţiile.

                  —

                  Asigurarea faptului că agenţia de asigurări din Bosnia şi Herţegovina funcţionează corespunzător şi garantează astfel existenţa unei pieţe interne unice de asigurări.

                  —

                  Crearea unui cadru legislativ şi de reglementare consecvent pentru pieţele de capital pentru a asigura existenţa unui spaţiu economic unic şi crearea unei structuri instituţionale adecvate pentru coordonarea politicilor şi a legislaţiei în materie de pieţe de capital.

            Libera circulaţie a capitalurilor

                  —

                  Realizarea de progrese suplimentare în demersurile de eliminare a restricţiilor cu privire la ieşirile de capital.

            Vamă şi fiscalitate

                  —

                  Continuarea procesului de aliniere la acquis a legislaţiei şi a procedurilor vamale şi fiscale şi asigurarea că nomenclatura tarifară a Bosniei şi Herţegovinei este actualizată constant pe baza celei mai recente versiuni a Nomenclaturii Combinate.

                  —

                  Asigurarea compatibilităţii cadrului legal pentru zonele libere cu standardele Uniunii Europene şi garantarea supravegherii corespunzătoare a zonelor libere.

                  —

                  Garantarea punerii în aplicare corecte a regulilor de origine, inclusiv cumulul diagonal.

                  —

                  Punerea în aplicare a normelor privind valoarea în vamă în conformitate cu standardele şi practicile internaţionale.

                  —

                  Eliminarea taxelor cu efect echivalent taxelor vamale (comisioane vamale pentru procesarea declaraţiilor vamale).

                  —

                  Îmbunătăţirea continuă a capacităţii administrative de punere în aplicare a legislaţiei vamale şi a celei fiscale şi de combatere a corupţiei, a criminalităţii transfrontaliere şi a evaziunii fiscale.

                  —

                  Convenirea asupra unui algoritm definitiv pentru alocarea veniturilor fiscale indirecte între stat, entităţi şi districtul Brčko.

                  —

                  Aderarea la principiile codului de conduită în domeniul impozitării societăţilor comerciale şi asigurarea conformităţii noilor măsuri fiscale cu aceste principii.

            Concurenţă

                  —

                  Îmbunătăţirea legislaţiei antitrust existente în conformitate cu cerinţele Acordului de stabilizare şi de asociere şi consolidarea capacităţii administrative a Consiliului Concurenţei.

                  —

                  Accelerarea preparativelor în domeniul ajutoarelor de stat, în special prin adoptarea legislaţiei necesare, prin instituirea unei autorităţi publice pentru controlul ajutoarelor de stat, independentă din punct de vedere operaţional, şi prin asigurarea transparenţei în cazul tuturor ajutoarelor acordate Bosniei şi Herţegovinei.

            Achiziţii publice

                  —

                  Asigurarea corectei funcţionări a sistemului unic pentru achiziţii publice şi punerea în aplicare a legislaţiei şi a procedurilor privind achiziţiile publice. Continuarea dezvoltării capacităţii administrative.

            Dreptul proprietăţii intelectuale

                  —

                  Efectuarea demersurilor necesare pentru ca Institutul pentru Proprietatea Intelectuală să devină deplin funcţional, astfel încât să îşi ducă la îndeplinire în mod eficient atribuţiile şi să pună în aplicare şi să asigure punerea în aplicare a actualului cadru legal.

                  —

                  Pregătirea unui plan de acţiune pentru a construi capacitatea necesară punerii în aplicare şi asigurării punerii în aplicare a legilor privind proprietatea intelectuală, cu accent special pe necesitatea de a furniza formare profesională de specialitate organelor de aplicare a legii, judecătorilor, procurorilor şi lucrătorilor vamali.

                  —

                  Îmbunătăţirea cooperării între organele de aplicare a legii şi între toate părţile interesate cu scopul de a consolida punerea în aplicare a legii şi începerea organizării de campanii de sensibilizare a publicului.

            Ocuparea forţei de muncă şi politicile sociale

                  —

                  Dezvoltarea în continuare a cadrului de incluziune socială şi a politicilor de protecţie socială.

                  —

                  Dezvoltarea mecanismelor pentru dialog social.

                  —

                  Efectuarea de eforturi suplimentare pentru a ameliora situaţia persoanelor cu handicap.

                  —

                  Dezvoltarea unor structuri administrative adecvate şi a capacităţii în domeniul protecţiei consumatorilor şi a sănătăţii.

            Educaţie şi cercetare

                  —

                  Punerea în aplicare a legii naţionale privind învăţământul superior pentru a pregăti punerea în aplicare a principalelor componente ale Procesului de la Bologna şi ale Convenţiei de la Lisabona privind recunoaşterea calificărilor.

                  —

                  Rezolvarea problemei fragmentării sistemului de învăţământ şi a suprapunerii de funcţii între diferitele niveluri de organizare. Consolidarea dezvoltării politicilor şi a planificării strategice pentru a îmbunătăţi calitatea învăţământului.

                  —

                  Adoptarea de măsuri de prevenire a separării copiilor în şcoli pe criterii etnice.

                  —

                  Semnarea şi ratificarea Convenţiei UNESCO privind protecţia şi promovarea diversităţii de expresii culturale.

                  —

                  Demararea elaborării unei politici integrate de cercetare.

            Aspecte legate de OMC

                  —

                  Continuarea reformelor necesare pentru a răspunde normelor şi obligaţiilor OMC şi continuarea activităţii pentru a obţine aderarea la OMC.

            Politici sectoriale
      Industrie şi IMM-uri

                  —

                  Crearea unui cadrul legal şi instituţional consecvent pentru IMM-uri pentru a pune în aplicare în mod corespunzător Carta IMM-urilor.

                  —

                  Adoptarea strategiei privind IMM-urile propusă la nivel naţional şi instituirea capacităţii minime necesare la nivel naţional pentru a asigura o politică privind IMM-urile consecventă şi coordonată în întreaga ţară, inclusiv o agenţie naţională pentru IMM-uri şi un for de dialog şi consultare cu IMM-urile.

                  —

                  Elaborarea unei politici industriale globale.

            Agricultură şi pescuit

                  —

                  Adoptarea legii privind agricultura, alimentele şi dezvoltarea rurală şi asigurarea unui cadru legal adecvat pentru punerea în aplicare armonizată a politicilor agricole, alimentare şi de dezvoltare rurală. Elaborarea unei strategii agricole globale la nivelul statului.

                  —

                  Consolidarea capacităţii administrative la nivelul statului în ceea ce priveşte agricultura, alimentele şi dezvoltarea rurală pentru a coordona în mod eficient punerea în aplicare a politicilor de piaţă şi de dezvoltare rurală în întreaga ţară. Efectuarea acţiunilor necesare pentru instituirea unui minister al agriculturii, al alimentelor şi al dezvoltării rurale la nivel naţional care să dispună de resurse suficiente pentru desfăşurarea activităţii.

                  —

                  Asigurarea adoptării legislaţiei în conformitate cu standardele europene în sectorul siguranţei alimentare, în sectorul veterinar şi în cel fitosanitar şi începerea procesului de punere în aplicare.

                  —

                  Consolidarea capacităţii laboratoarelor şi a capacităţii de control în sectorul siguranţei alimentare, în sectorul veterinar şi în cel fitosanitar, instituirea unor laboratoare de referinţă şi elaborarea unor proceduri de prelevare a probelor în conformitate cu cerinţele Uniunii Europene.

                  —

                  Îmbunătăţirea sistemului de identificare a bovinelor şi de înregistrare a mişcărilor acestora şi începerea acţiunii de identificare a porcinelor, a ovinelor şi a caprinelor şi înregistrarea mişcărilor acestora.

            Mediu înconjurător

                  —

                  Adoptarea unui act cu putere de lege privind mediul înconjurător la nivelul statului pentru a crea cadrul necesar pentru protecţia armonizată a mediului înconjurător la nivel naţional.

                  —

                  Intensificarea punerii în aplicare a legislaţiei privind evaluarea impactului asupra mediului.

                  —

                  Ratificarea şi punerea în aplicare a convenţiilor internaţionale relevante, inclusiv Convenţiile Aarhus şi Espoo.

                  —

                  Instituirea şi asigurarea funcţionării corespunzătoare a Agenţiei Naţionale pentru Protecţia Mediului.

                  —

                  O mai bună consolidare a capacităţii administrative a instituţiilor din domeniul mediului, în special a celor naţionale, şi îmbunătăţirea comunicării şi a coordonării între aceste instituţii.

            Energie

                  —

                  Îndeplinirea obligaţiilor care derivă din Tratatul de instituire a Comunităţii Energiei, cu începere de la 1 iulie 2007, în special punerea în aplicare integrală a dispoziţiilor acquis-ului cu privire la piaţa internă a gazului şi a electricităţii şi la schimburile transfrontaliere de energie electrică.

                  —

                  Elaborarea şi adoptarea unei strategii globale în domeniul energiei.

            Politica în domeniul transporturilor

                  —

                  Continuarea punerii în aplicare a cerinţelor Memorandumului de înţelegere cu privire la dezvoltarea reţelei de transport regional de bază pentru Europa de Sud-Est, inclusiv Addendum-ul privind spaţiul feroviar din Europa de Sud-Est, coordonarea şi consolidarea la nivelul statului şi al entităţilor a planificării infrastructurii de transport pentru a acorda prioritate, în mod consecvent, proiectelor de transport aferente reţelei de transport regional de bază pentru Europa de Sud-Est.

                  —

                  Armonizarea legislaţiei cu acquis-ul în domeniul transporturilor rutiere (norme tehnice şi de securitate, norme sociale şi acces pe piaţă).

                  —

                  Punerea în aplicare integrală a legii naţionale privind căile ferate. Pregătirea documentului de referinţă al reţelei feroviare pentru accesul liber la folosirea infrastructurii.

                  —

                  Punerea în aplicare a angajamentelor asumate în cadrul primei etape de tranziţie a Acordului privind instituirea unui spaţiu aerian comun european, inclusiv punerea în aplicare a legislaţiei relevante în materie de aviaţie.

            Societatea informaţională şi mass-media

                  —

                  Adoptarea actului cu putere de lege privind Agenţia pentru Societatea Informaţională şi înfiinţarea acestei agenţii.

                  —

                  Punerea în aplicare şi asigurarea punerii în aplicare a regulamentelor privind telecomunicaţiile/comunicaţiile electronice, care au ca obiectiv o piaţă complet liberalizată şi competitivă. Introducerea măsurilor necesare de garantare a concurenţei pe piaţă.

                  —

                  Menţinerea poziţiei independente a Autorităţii de Reglementare în Comunicaţii. Întărirea capacităţii administrative a acesteia.

            Control financiar

                  —

                  Elaborarea şi adoptarea unei strategii de control financiar intern în sectorul public.

                  —

                  Adoptarea şi punerea în aplicare a legislaţiei privind auditul şi controlul intern în sectorul public.

            Statistici

                  —

                  Punerea în aplicare a acordului dintre entităţi în sistemul statistic cu privire la îmbunătăţirea activităţii Agenţiei Statistice Centrale din Bosnia şi Herţegovina, precum şi realizarea unei mai mari diversităţi şi a unei mai mari calităţi a statisticilor, în special la nivel naţional.

                  —

                  Ameliorarea colectării şi a prelucrării datelor statistice în domeniul agricol în conformitate cu standardele şi metodologia Uniunii Europene.

                  —

                  Îmbunătăţirea calităţii şi a gradului de acoperire statistică privind situaţiile financiare publice consolidate.

                  —

                  Instituirea cadrului legislativ necesar pentru efectuarea recensământului populaţiei. Stabilirea unei date-ţintă pentru efectuarea recensământului şi demararea pregătirilor pentru realizarea acestuia.

            Justiţie, libertate şi securitate
      Vize, control la frontiere, azil şi migraţie

                  —

                  Alocarea resurselor umane necesare serviciului migraţie din cadrul Ministerului Securităţii, precum şi alocarea de instalaţii, echipamente, personal şi programe de formare profesională corespunzătoare pentru Departamentul afacerilor externe.

                  —

                  Adoptarea unei strategii în materie de migraţie la nivel naţional şi a noii legi privind circulaţia şi şederea străinilor.

                  —

                  Punerea în aplicare a Acordului de readmisie CE-Bosnia şi Herţegovina şi negocierea acordurilor de readmisie cu ţările de origine ale migranţilor aflaţi în tranzit.

                  —

                  Asigurarea conformităţii centrelor de primire cu standardele internaţionale şi a autonomiei acestora în ceea ce priveşte finanţarea şi gestionarea.

                  —

                  Adoptarea şi punerea în aplicare a strategiei naţionale revizuite de gestionare integrată a frontierelor (GIF), pe baza orientărilor GIF pentru Balcanii de Vest, precum şi a planului naţional de acţiune corespunzător.

                  —

                  Îmbunătăţirea în continuare a punctelor de trecere a frontierei.

            Spălarea banilor

                  —

                  Alocarea personalului necesar Unităţii de Informaţii Financiare (UIF).

                  —

                  Îmbunătăţirea în continuare a legislaţiei de prevenire şi combatere a spălării banilor, inclusiv punerea sa în aplicare şi asigurarea aplicării acesteia.

            Droguri

                  —

                  Elaborarea unei politici naţionale în materie de droguri, în conformitate cu standardele Uniunii Europene.

                  —

                  Asigurarea funcţionării depline a unui birou naţional de narcotice.

            Poliţie

                  —

                  Continuarea consolidării Agenţiei de Stat pentru Investigaţii şi Protecţie, în special prin finalizarea recrutării personalului.

            Combaterea criminalităţii organizate şi a terorismului

                  —

                  Pregătirea şi punerea în aplicare a tuturor planurilor de acţiune prevăzute prin strategia naţională de combatere a criminalităţii organizate.

                  —

                  Actualizarea şi punerea în aplicare a planului naţional de acţiune pentru combaterea traficului de persoane.

                  —

                  Ratificarea Convenţiei Consiliului Europei privind lupta împotriva traficului de persoane.

                  —

                  Întărirea luptei împotriva criminalităţii organizate şi a cooperării internaţionale cu agenţiile de punere în aplicare a legii.

                  —

                  Adoptarea de măsuri suplimentare pentru a proteja victimele traficului de persoane şi pentru a asigura aplicarea corespunzătoare a legislaţiei privind protecţia martorilor.

                  —

                  Consolidarea capacităţii Agenţiei de Stat pentru Investigaţii şi Protecţie în domeniul luptei împotriva terorismului şi intensificarea cooperării internaţionale în acest domeniu, inclusiv prin punerea în aplicare corespunzătoare a convenţiilor internaţionale.

            Protecţia datelor cu caracter personal

                  —

                  Instituirea unei autorităţi de supraveghere independente (agenţie pentru protecţia datelor) învestite cu competenţe suficiente şi care să dispună de resursele financiare şi umane adecvate.

            3.2.   PRIORITĂŢI PE TERMEN MEDIU
      Criterii politice
      Democraţie şi statul de drept
      Constituţie/Guvernanţă

                  —

                  Continuarea procesului de aprobare şi de adoptare a modificărilor la Constituţia Bosniei şi Herţegovinei care va contribui la crearea de structuri instituţionale mai operative şi mai viabile din punct de vedere fiscal, la o mai bună respectare a drepturilor omului şi a drepturilor fundamentale şi la susţinerea procesului de integrare europeană.

                  —

                  Asigurarea progresului continuu în ceea ce priveşte asumarea întregii responsabilităţii la nivel naţional pentru formularea politicilor şi luarea deciziilor.

            Administraţia publică

                  —

                  Punerea în aplicare a reformei administraţiei publice şi asigurarea viabilităţii acesteia. Creşterea capacităţii de armonizare legislativă progresivă şi punerea în aplicare a acquis-ului.

            Sistemul judiciar

                  —

                  Punerea în aplicare a strategiei pentru dezvoltarea sectorului judiciar, consolidarea unui sistem judiciar independent, fiabil şi eficient care garantează statul de drept şi accesul egal al cetăţenilor la justiţie; asigurarea dotării instanţelor cu echipamentul tehnic şi mijloacele financiare necesare pentru a îndeplini actul de justiţie în mod eficient şi corect.

            Drepturile omului şi protecţia minorităţilor

                  —

                  Asigurarea compatibilităţii depline a legislaţiei naţionale cu Convenţia europeană a drepturilor omului.

                  —

                  Asigurarea protecţiei minorităţilor în conformitate cu standardele internaţionale şi cu cele ale Uniunii Europene; aplicarea integrală a strategiei naţionale pentru situaţia romilor şi a planurilor sectoriale de acţiune aferente; elaborarea datelor care pot servi ca fundament pentru cultivarea dezvoltării ulterioare a strategiilor de incluziune socială, a planurilor de acţiune şi a evaluării acestora.

            Aspecte regionale şi obligaţii internaţionale

                  —

                  Promovarea în continuare a dialogului regional, a stabilităţii, a relaţiilor de bună vecinătate şi a cooperării.

                  —

                  Alinierea prevederilor acordului încheiat cu SUA cu privire la condiţiile de predare a persoanelor către Tribunalul Penal Internaţional la principiile de bază ale UE, adoptate cu ocazia Consiliului European din septembrie 2002.

            Criterii economice

                  —

                  Ameliorarea calităţii finanţelor publice prin reducerea ponderii cheltuielii publice în PIB, prin restructurarea cheltuielilor înspre categoriile care favorizează creşterea şi prin întărirea capacităţilor de planificare a politicii economice.

                  —

                  Finalizarea procesului de privatizare şi lichidarea întreprinderilor de stat care înregistrează pierderi şi care nu pot fi vândute.

                  —

                  Creşterea participării în economia formală prin reducerea cotelor la contribuţiile de asigurări sociale şi prin efectuarea reformei sistemului de pensii şi facilitarea mobilităţii forţei de muncă în cadrul ţării.

                  —

                  Instituirea cadrului pentru separarea industriilor de reţea pentru a deschide piaţa electricităţii, a gazului şi a telecomunicaţiilor pentru noi furnizori în vederea creşterii concurenţei şi a alocării eficiente a resurselor.

                  —

                  Continuarea reformelor în domeniul înregistrării proprietăţii, al punerii în aplicare a contractelor, al procedurilor de faliment, al fiscalităţii şi licenţelor comerciale, în scopul îmbunătăţirii mediului de afaceri şi al promovării spiritului antreprenorial. Eliminarea regulamentelor care se suprapun, din cauza existenţei mai multor niveluri de guvernare şi evitarea dublei impuneri a societăţilor comerciale de către diferitele entităţi.

            Standarde europene
      Piaţa internă
      Libera circulaţie a mărfurilor

                  —

                  Continuarea instituirii unui sistem de infrastructură a calităţii, cu alinierea la acquis a legislaţiei în domeniul standardelor, al certificării, al metrologiei, al acreditării şi al evaluării conformităţii, precum şi transpunerea directivelor privind abordarea nouă, abordarea globală şi vechea abordare.

                  —

                  Realizarea de progrese suplimentare în adoptarea standardelor europene şi intensificarea eforturilor pentru a deveni membru deplin al Comitetului European de Standardizare, al Comitetului European de Standardizare Electrotehnică şi al Institutului European de Standardizare în Domeniul Telecomunicaţiilor.

                  —

                  Instituirea unui sistem de supraveghere a pieţei care să respecte standardele europene.

            Vamă şi fiscalitate

                  —

                  Asigurarea armonizării continue a legislaţiei din domeniul vamal şi fiscal cu acquis-ul şi continuarea creşterii capacităţii administrative de aplicare a acestei legislaţii şi de combatere a corupţiei, a criminalităţii transfrontaliere şi a evaziunii fiscale.

                  —

                  Îmbunătăţirea transparenţei şi a schimbului de informaţii în cadrul regiunii şi cu Uniunea Europeană pentru a facilita punerea în aplicare a măsurilor de prevenire a evitării sau a evaziunii fiscale.

            Concurenţă

                  —

                  Punerea în aplicare a legislaţiei privind ajutoarele de stat şi asigurarea funcţionării eficiente a autorităţii de monitorizare a ajutoarelor de stat.

                  —

                  Elaborarea unui inventar complet al ajutoarelor de stat.

            Achiziţii publice

                  —

                  Asigurarea compatibilităţii cadrului juridic pentru achiziţiile publice cu acquis-ul şi a aplicării adecvate a procedurilor de achiziţii publice.

            Ocuparea forţei de muncă şi politicile sociale

                  —

                  În domeniul sănătăţii mintale, dezvoltarea serviciilor de proximitate ca alternativă la instituţionalizare, luând în considerare alocarea de resurse financiare suficiente pentru îngrijirea sănătăţii mintale.

            Educaţie şi cercetare

                  —

                  Luarea de măsuri pentru a îmbunătăţi sistemul de învăţământ, inclusiv învăţământul primar, şi pentru a crea un sistem modern de educaţie şi formare profesională.

                  —

                  Promovarea cooperării regionale în domeniul învăţământului superior.

            Statistici

                  —

                  Elaborarea unor statistici economice fiabile şi construirea capacităţii instituţionale pentru a elabora şi publica date statistice de bază armonizate cu standardele europene, în special în domeniul conturilor naţionale, agricultură, statistici macroeconomice şi în mediul de afaceri, statistici sociale, inclusiv statistici privind învăţământul, forţa de muncă şi sănătatea.

                  —

                  Efectuarea recensământului populaţiei.

            Politici sectoriale
      Industrie şi IMM-uri

                  —

                  Asigurarea punerii în aplicare a Cartei IMM-urilor.

                  —

                  Asigurarea punerii în aplicare a politicii industriale.

            Agricultură şi pescuit

                  —

                  Punerea în aplicare pe întregul teritoriu al ţării a strategiei agricole globale la nivelul statului.

                  —

                  Continuarea procesului de consolidare, la nivel naţional, a capacităţii de coordonare şi de armonizare a politicii agricole, alimentare şi de dezvoltare rurală, întărirea mecanismelor de punere în aplicare şi continuarea apropierii faţă de acquis.

                  —

                  Continuarea adoptării legislaţiei conforme în sectorul siguranţei alimentare, veterinar şi fitosanitar şi dezvoltarea unui sistem de control efectiv.

                  —

                  Evaluarea conformităţii unităţilor agroalimentare cu cerinţele UE şi pregătirea şi iniţierea unui program pentru modernizarea acelor unităţi.

            Mediul înconjurător

                  —

                  Continuarea activităţii de transpunere progresivă a acquis-ului, în special în ceea ce priveşte gestionarea deşeurilor, calitatea apei, calitatea aerului, protecţia naturii, precum şi prevenirea şi controlul integrat al poluării.

                  —

                  Punerea în aplicare a planurilor strategice, inclusiv a strategiilor de investiţii, şi creşterea investiţiilor în infrastructura de mediu, cu accent în special pe colectarea şi tratarea apelor uzate, pe furnizarea de apă potabilă şi gestionarea deşeurilor solide.

                  —

                  Asigurarea integrării cerinţelor de protecţie a mediului înconjurător în definirea şi punerea în aplicare a altor politici sectoriale.

            Politica în domeniul transporturilor

                  —

                  Crearea condiţiilor care favorizează concurenţa în sectorul feroviar, în special instituirea unor instituţii de reglementare şi de siguranţă în domeniul feroviar.

                  —

                  Asigurarea alinierii continue a legislaţiei cu acquis-ul în domeniul transporturilor, în special în ceea ce priveşte normele tehnice şi de securitate (inclusiv punerea în aplicare a tahografului digital), normele sociale şi liberalizarea pieţei.

                  —

                  Punerea în aplicare a angajamentelor asumate în cadrul celei de a doua faze de tranziţie a Acordului privind instituirea unui spaţiu aerian comun european.

            Energie

                  —

                  Accelerarea reformei serviciilor publice din domeniul energiei, în special în sectorul energetic şi cel al gazului, punerea în aplicare a planurilor de acţiune adoptate de entităţi pentru restructurarea sectorului energetic şi, concomitent, dezvoltarea şi punerea în aplicare a planurilor privind reforma sectorului cărbunelui, numirea unui operator pentru reţeaua de transport şi a operatorilor din sistemul de distribuţie în sectorul gazului şi dezvoltarea pieţei interne a gazului.

                  —

                  Asigurarea unui sistem consolidat de reglementare a sectorului electricităţii şi a gazului, care să poată include şi alte sectoare energetice, în conformitate cu Tratatul de instituire a Comunităţii Energiei, şi asigurarea rezolvării, în paralel, a problemelor legate de clienţii din categoriile sociale vulnerabile.

            Societatea informaţională şi mass-media

                  —

                  Aplicarea integrală a legislaţiei privind serviciul public de radiodifuziune şi finalizarea reformei structurale a sectorului de radiodifuziune publică.

                  —

                  Alinierea legislaţiei la cadrul de reglementare al Uniunii Europene pentru reţelele şi serviciile de comunicaţii electronice şi asigurarea punerii în aplicare a acesteia.

                  —

                  Alinierea legislaţiei la Convenţia europeană privind televiziunea transfrontalieră şi la Directiva „Televiziune fără frontiere”.

            Control financiar

                  —

                  Punerea în aplicare a documentului de strategie şi a planului de acţiune pentru controlul financiar intern în sectorul public.

                  —

                  Consolidarea capacităţii operaţionale şi funcţionale, precum şi a independenţei financiare a instituţiilor superioare de audit.

                  —

                  Elaborarea procedurilor şi dezvoltarea capacităţii administrative pentru a asigura protecţia eficientă a intereselor financiare ale Uniunii Europene.

            Justiţie, libertate şi securitate
      Vize, control la frontiere, azil şi migraţie

                  —

                  Punerea în aplicare a politicilor în materie de vize, azil şi migraţie în conformitate cu standardele UE.

                  —

                  Îmbunătăţirea în continuare a gestionării frontierelor, cu accent deosebit pe infrastructura de frontieră şi supravegherea frontierei verzi.

            Spălarea banilor

                  —

                  Asigurarea unei îmbunătăţiri continue a bilanţului acţiunilor de combatere a spălării banilor.

            Droguri

                  —

                  Asigurarea faptului că organismele de aplicare a legii dispun de mijloacele adecvate pentru combaterea traficului cu droguri. Realizarea unei cooperări satisfăcătoare între agenţii şi la nivel internaţional, care să aibă ca efect rezultate mai bune în acest domeniu.

            Poliţie

                  —

                  Punerea în aplicare integrală a reformei forţelor de poliţie.

            Combaterea criminalităţii organizate şi a terorismului

                  —

                  Obţinerea unor rezultate semnificative în lupta împotriva criminalităţii organizate, a tuturor tipurilor de trafic şi a terorismului, precum şi garantarea urmăririi penale adecvate.

            Protecţia datelor cu caracter personal

                  —

                  Punerea în aplicare a legislaţiei naţionale cu privire la protecţia datelor în conformitate cu acquis-ul şi asigurarea controlului eficace şi asigurarea respectării acesteia.

            4.   PROGRAMARE
      Asistenţa comunitară de care beneficiază ţările din Balcanii de Vest în temeiul procesului de stabilizare şi de asociere se va acorda în cadrul instrumentelor financiare existente, în special Regulamentul (CE) nr. 1085/2006 (IPA), iar pentru programele adoptate înainte de 2007, Regulamentul (CE) nr. 2666/2000 al Consiliului (Regulamentul CARDS) (1). Acordurile de finanţare constituie temeiul juridic pentru punerea în aplicare a programelor concrete. În consecinţă, prezenta decizie nu va avea implicaţii financiare. Bosnia şi Herţegovina poate avea acces la finanţare prin programele multinaţionale şi orizontale.
      5.   CONDIŢIONARE
      Asistenţa în favoarea ţărilor din Balcanii de Vest este condiţionată de progresul realizat cu privire la respectarea criteriilor de la Copenhaga şi la îndeplinirea priorităţilor specifice ale prezentului parteneriat european. Nerespectarea acestor condiţii ar putea avea drept consecinţă adoptarea de către Consiliu a măsurilor corespunzătoare în temeiul articolului 21 din Regulamentul (CE) nr. 1085/2006 sau, în cazul programelor anterioare anului 2007, în temeiul articolului 5 din Regulamentul (CE) nr. 2666/2000. De asemenea, asistenţa face obiectul condiţiilor definite de către Consiliu în concluziile sale din 29 aprilie 1997, în special în ceea ce priveşte angajamentul beneficiarilor de a efectua reforme democratice, economice şi instituţionale. În programele anuale individuale sunt incluse şi condiţiile specifice. Deciziile de finanţare vor fi urmate de un acord de finanţare semnat cu Bosnia şi Herţegovina.
      6.   MONITORIZARE
      Punerea în aplicare a parteneriatului european va fi examinată prin mecanismele stabilite în cadrul procesului de stabilizare şi de asociere, în special rapoartele anuale prezentate de către Comisie.

         (1)  JO L 306, 7.12.2000, p. 1. Regulament modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).


title: 2012/261/UE: Decizia Parlamentului European și a Consiliului din 19 aprilie 2012 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/006 ES/Comunidad Valenciana – Construcții de clădiri, Spania)

text:
               17.5.2012

               RO

               Jurnalul Oficial al Uniunii Europene

               L 130/21

         DECIZIA PARLAMENTULUI EUROPEAN ȘI A CONSILIULUI
   din 19 aprilie 2012
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/006 ES/Comunidad Valenciana – Construcții de clădiri, Spania)
   (2012/261/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare, și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               Spania a prezentat o cerere de mobilizare a FEG în ceea ce privește disponibilizările care au avut loc în 513 întreprinderi încadrate în diviziunea 41 din NACE, revizuirea 2 („Construcții de clădiri”) în regiunea NUTS II din Comunidad Valenciana (ES52) la data de 1 iulie 2011 și a completat-o cu informații suplimentare până la data de 25 noiembrie 2011. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 642 030 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Spania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 1 642 030 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 19 aprilie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         N. WAMMEN

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia (PESC) 2017/1428 a Consiliului din 4 august 2017 în sprijinul punerii în aplicare a Planului de acțiune de la Maputo pentru punerea în aplicare a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora

text:
               5.8.2017

               RO

               Jurnalul Oficial al Uniunii Europene

               L 204/101

         DECIZIA (PESC) 2017/1428 A CONSILIULUI
   din 4 august 2017
   în sprijinul punerii în aplicare a Planului de acțiune de la Maputo pentru punerea în aplicare a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Uniunea Europeană ar trebui să depună eforturi pentru a obține un nivel ridicat de cooperare în toate domeniile relațiilor internaționale, între altele pentru menținerea păcii, prevenirea conflictelor și consolidarea securității internaționale, în conformitate cu obiectivele și principiile Cartei Organizației Națiunilor Unite.

               (2)

               La 12 decembrie 2003, Consiliul European a adoptat o Strategie europeană de securitate care identifică provocările și amenințările la nivel mondial și promovează instaurarea unei ordini internaționale guvernate de lege, bazate pe un multilateralism eficace și pe instituții internaționale funcționale.

               (3)

               Convenția privind interzicerea utilizării, stocării, producerii și transferului de mine antipersonal și distrugerea acestora (denumită în continuare „convenția”) a intrat în vigoare la 1 martie 1999. Aceasta constituie singurul instrument internațional cuprinzător care abordează toate aspectele legate de minele antipersonal, inclusiv utilizarea, stocarea, producerea, comercializarea, deminarea acestora și asistența acordată victimelor. Începând cu 1 iunie 2013, toate statele membre sunt parte la convenție, iar la 1 septembrie 2016, 162 de state își exprimaseră consimțământul de a-și asuma obligații în temeiul acesteia.

               (4)

               La 23 iunie 2008, Consiliul a adoptat Acțiunea comună 2008/487/PESC (1) în sprijinul universalizării și al punerii în aplicare a convenției.

               (5)

               La 3 decembrie 2009, în cadrul celei de a doua conferințe de revizuire a convenției, statele părți la convenție au adoptat Planul de acțiune 2010-2014 de la Cartagena privind universalizarea și punerea în aplicare a tuturor aspectelor convenției. Acestea au adoptat, de asemenea, „Directiva statelor părți către Unitatea de sprijin pentru punere în aplicare”, prin care statele părți au convenit ca Unitatea de sprijin pentru punerea în aplicare a convenției (ISU) să ofere consiliere și sprijin tehnic statelor părți cu privire la punerea în aplicare și la universalizarea convenției, să faciliteze comunicarea în rândul statelor părți și să promoveze comunicarea și schimbul de informații cu privire la convenție atât în direcția statelor care nu sunt părți la convenție, cât și a publicului. La cea de a paisprezecea reuniune a lor în 2015, statele părți au adoptat o decizie privind consolidarea guvernanței și transparenței financiare în cadrul ISU, stabilind condițiile în care ISU întreprinde activități sau proiecte care nu figurează în bugetul său anual, inclusiv la invitația statelor părți sau a statelor nesemnatare.

               (6)

               La 13 noiembrie 2012, Consiliul a adoptat Decizia 2012/700/PESC (2) de sprijinire a punerii în aplicare a Planului de acțiune 2010-2014 de la Cartagena.

               (7)

               În cadrul celei de a treia conferințe de revizuire a convenției, care a avut loc la Maputo, Mozambic, în iunie 2014, statele părți au adoptat Planul de acțiune de la Maputo vizând obținerea unor progrese semnificative și durabile în materie de punere în aplicare a convenției în perioada premergătoare următoarei conferințe de revizuire (2014-2019) și au făcut o declarație comună prin care își afirmă dorința de a îndeplini obiectivele convenției „în cea mai mare măsură posibilă până în 2025”.

               (8)

               În concluziile sale din 16-17 iunie 2014 de la cea de a treia conferință de revizuire a convenției, Consiliul Uniunii Europene a reamintit că Uniunea este unită în urmărirea obiectivelor convenției, toate cele 28 de state membre fiind în prezent state părți, și că Uniunea și statele sale membre au o tradiție îndelungată în materie de sprijin pentru deminare și distrugerea stocurilor de mine antipersonal, precum și de acordare de asistență victimelor minelor antipersonal. Concluziile au reiterat sprijinul de neclintit al Uniunii pentru statele părți în punerea în aplicare deplină și eficace a convenției, precum și angajamentul Uniunii de a promova universalizarea acesteia, de a asigura resursele necesare pentru a finanța acțiunile de luptă împotriva minelor și de a furniza asistență concretă și durabilă victimelor minelor antipersonal, familiilor și comunităților acestora,

         ADOPTĂ PREZENTA DECIZIE:
   Articolul 1
   (1)   Pentru a contribui la securitatea umană prin sprijinirea punerii în aplicare a Planului de acțiune 2014-2019 de la Maputo, adoptat de statele părți în cadrul celei de a treia conferințe de revizuire a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora (denumită în continuare „convenția”), în cadrul Strategiei europene de securitate și în conformitate cu deciziile relevante ale comunității internaționale, Uniunea Europeană urmărește următoarele obiective:

               (a)

               sprijinirea eforturilor statelor părți la convenție de a pune în aplicare aspectele legate de deminare din cadrul Planului de acțiune de la Maputo;

               (b)

               sprijinirea eforturilor statelor părți la convenție de a pune în aplicare aspectele legate de asistența acordată victimelor din cadrul Planului de acțiune de la Maputo;

               (c)

               promovarea universalizării convenției;

               (d)

               sprijinirea eforturilor statelor părți la convenție de a pune în aplicare aspectele legate de distrugerea stocurilor din cadrul Planului de acțiune de la Maputo;

               (e)

               demonstrarea angajamentului permanent al Uniunii și al statelor sale membre față de convenție și a hotărârii lor de a coopera cu statele care au nevoie de sprijin în îndeplinirea angajamentelor lor în temeiul convenției și de a spori asistența față de acestea, precum și consolidarea rolului de frunte al Uniunii în urmărirea viziunii convenției în legătură cu o încetare definitivă a suferințelor și a vătămărilor provocate de minele antipersonal.

         (2)   Toate obiectivele menționate la alineatul (1) sunt urmărite în așa fel încât să consolideze cultura consacrată a convenției de parteneriat și colaborare între state, organizații neguvernamentale și de altă natură, inclusiv reprezentanți ai comunităților afectate de mine. Toate acțiunile includ aspecte de gen și diversitate la nivelurile de concepere, gestionare și punere în aplicare.
   (3)   Pentru realizarea obiectivelor menționate la alineatul (1), Uniunea sprijină următoarele proiecte:

               (a)

               deminare: oferind sprijin pentru punerea în aplicare a acțiunii III din Planul de acțiune de la Maputo, inclusiv prin facilitarea și consolidarea planificării naționale și a raportării în cel mult cinci state părți care au fost afectate și care au termene viitoare de deminare în 2018, 2019, 2020 și în anii următori;

               (b)

               asistența acordată victimelor: oferind sprijin pentru punerea în aplicare a acțiunilor privind asistența acordată victimelor din Planul de acțiune de la Maputo în cel mult cinci state părți afectate. Proiectul sprijină statele părți în includerea aspectelor legate de asistența acordată victimelor din Planul de acțiune de la Maputo într-o politică integrată corelată cu politicile naționale privind drepturile omului și drepturile persoanelor cu handicap. Proiectul vizează emanciparea victimelor minelor pentru ca acestea să devină agenți activi ai propriei dezvoltări;

               (c)

               pentru a promova universalizarea convenției, proiectul va sprijini președinția convenției și un grup operativ la nivel înalt pentru implicarea, la un nivel înalt, a statelor care nu sunt părți la convenție. Studiul privind securitatea frontierelor inițiat în temeiul Deciziei 2012/700/PESC va fi dezvoltat în continuare;

               (d)

               distrugerea stocurilor: sprijin pentru punerea în aplicare a acțiunilor privind distrugerea stocurilor din Planul de acțiune de la Maputo;

               (e)

               pentru a demonstra angajamentul Uniunii și a asigura vizibilitatea acestuia, va avea loc un eveniment de lansare pentru promovarea deciziei și a sprijinului Uniunii pentru acțiunea de luptă împotriva minelor în general, precum și un eveniment de încheiere pentru a face cunoscute activitățile prevăzute în prezenta decizie și rezultatele acestora, subliniind prin aceasta contribuția Uniunii.

         (4)   Pentru a atinge obiectivele menționate la alineatul (1), o descriere detaliată a măsurilor care urmează să fie luate figurează în anexă.
   Articolul 2
   (1)   Înaltul Reprezentant al Uniunii pentru afaceri externe și politica de securitate („Înaltul Reprezentant”) răspunde de punerea în aplicare a prezentei decizii.
   (2)   Punerea în aplicare tehnică a proiectelor menționate la articolul 1 alineatul (3) este realizată de ISU, reprezentată de Centrul internațional pentru deminare umanitară de la Geneva (GICHD).
   (3)   ISU îndeplinește aceste sarcini sub responsabilitatea Înaltului Reprezentant. În acest scop, Înaltul Reprezentant încheie acordurile necesare cu GICHD.
   Articolul 3
   (1)   Valoarea de referință financiară pentru punerea în aplicare a măsurilor menționate la articolul 1 alineatul (3) este de 2 303 274,47 EUR.
   (2)   Cheltuielile finanțate din suma prevăzută la alineatul (1) se gestionează în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, aceasta încheie un acord de finanțare cu GICHD care prevede obligația ISU de a asigura contribuției Uniunii o vizibilitate corespunzătoare importanței acesteia.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp după intrarea în vigoare a prezentei decizii. Comisia informează Consiliul cu privire la orice dificultate survenită în decursul acestui proces și cu privire la data încheierii acordului de finanțare.
   (5)   ISU îndeplinește sarcinile menționate la articolul 2 în conformitate cu decizia privind consolidarea guvernanței și transparenței financiare în cadrul ISU, adoptată la cea de a paisprezecea reuniune a statelor părți la convenție în 2015 (3).
   Articolul 4
   Înaltul Reprezentant raportează Consiliului cu privire la punerea în aplicare a prezentei decizii pe baza unor rapoarte periodice pregătite de ISU. Rapoartele respective stau la baza evaluării de către Consiliu. Comisia furnizează informații privind aspectele financiare ale punerii în aplicare a prezentei decizii.
   Articolul 5
   Prezenta decizie intră în vigoare la data adoptării.
   Expiră la 36 de luni de la data încheierii acordului de finanțare menționat la articolul 3 alineatul (3) sau la șase luni de la data adoptării sale în cazul în care niciun acord de finanțare nu a fost încheiat în termenul menționat.

      Adoptată la Bruxelles, 4 august 2017.

            Pentru Consiliu

            Președintele

         M. MAASIKAS

      (1)  Acțiunea comună 2008/487/PESC a Consiliului din 23 iunie 2008 în sprijinul universalizării și al punerii în aplicare a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora, în cadrul Strategiei europene de securitate (JO L 165, 26.6.2008, p. 41).

      (2)  Decizia 2012/700/PESC a Consiliului din 13 noiembrie 2012 în cadrul Strategiei europene de securitate în sprijinul punerii în aplicare a Planului de acțiune 2010-2014 de la Cartagena, adoptat de statele părți la Convenția din 1997 privind interzicerea utilizării, stocării, producerii și transferului de mine antipersonal și distrugerea acestora (JO L 314, 14.11.2012, p. 40).

      (3)  APLC/MSP.14/2015/L.1 — http://www.apminebanconvention.org/fileadmin/APMBC/MSP/14MSP/ISU_Financing_Decision_Draft_30Nov2015.pdf

      ANEXĂ
      1.   Obiectivul
      A contribui la securitatea umană prin sprijinirea punerii în aplicare a Planului de acțiune 2014-2019 de la Maputo, adoptat de statele părți în cadrul celei de a treia conferințe de revizuire a Convenției din 1997 privind interzicerea utilizării, stocării, producerii și transferului de mine antipersonal și distrugerea acestora („convenția”), în cadrul Strategiei europene de securitate și în conformitate cu deciziile relevante ale comunității internaționale.
      2.   Descrierea proiectelor
      2.1.   Deminare: sprijin pentru punerea în aplicare a acțiunii III din Planul de acțiune de la Maputo, inclusiv prin facilitarea planificării naționale și a raportării în cel mult cinci state părți care au fost afectate
      2.1.1.   Obiectivul proiectului
      Cel mult cinci dintre statele părți la convenție sunt sprijinite în punerea în aplicare în ceea ce privește aspectele legate de deminare din cadrul Planului de acțiune de la Maputo.
      2.1.2.   Descrierea proiectului

                  —

                  sprijinul va fi acordat de ISU în cel mult cinci state părți pentru facilitarea dialogurilor între părțile interesate naționale. Statele părți eligibile au termene viitoare de deminare în 2018, 2019, 2020 și în anii următori. Comitetul pentru punerea în aplicare a articolului 5 din convenție va fi implicat în selectarea statelor părți beneficiare;

                  —

                  dialogurile între părțile interesate naționale vor fi facilitate de ISU, în colaborare cu părțile interesate, precum funcționari guvernamentali relevanți, reprezentanți ai populațiilor afectate de mine, donatori în acțiunile împotriva minelor, inclusiv entități relevante ale Uniunii, organizații de deminare, Campania internațională pentru interzicerea minelor terestre (ICBL), agențiile ONU și GICHD. După caz, actorii-cheie respectivi vor fi direct implicați în punerea în aplicare a proiectului, în condițiile care urmează să fie elaborate în fișa de impact bugetar. Dialogurile vor produce un document de rezultat detaliat care să evidențieze informații geografice specifice privind zonele rămase care mai necesită examinarea și deminarea, metodologii pentru abordarea zonelor rămase, provocările cu care se confruntă părțile în îndeplinirea obligațiilor de deminare și recomandări pentru depășirea respectivelor provocări, precum și etapele necesare pentru abordarea provocărilor identificate. Dialogurile între părțile interesate naționale vor include aspecte de gen și diversitate ale deminării la nivelurile de concepere, gestionare și punere în aplicare;

                  —

                  vor fi întreprinse acțiuni de monitorizare în cel mult cinci cazuri ca răspuns la recomandările cuprinse în documentele de rezultat. Respectivele acțiuni de monitorizare vor oferi sprijin tehnic adițional din partea ISU (de exemplu, pentru elaborarea/actualizarea planurilor de acțiune naționale de deminare, elaborarea unei propuneri sau a mai multor propuneri de proiect etc.).

            2.1.3.   Rezultatele proiectului

                  —

                  dialogurile între părțile interesate vor produce un document de rezultat detaliat care va evidenția provocările care au rămas, cu obiective, termene și recomandări pentru acțiuni ulterioare;

                  —

                  statele părți selectate pentru dialogurile între părțile interesate naționale vor fi în măsură să explice stadiul punerii în aplicare a convenției și a Planului de acțiune de la Maputo, precum și să își îmbunătățească raportarea anuală către statele părți privind punerea în aplicare a obligațiilor lor până la termenul-limită al acestora;

                  —

                  statele părți selectate vor stabili practici privitoare la dezvoltarea și promovarea parteneriatelor, inclusiv cu donatorii și cu organizațiile de deminare, pentru a se asigura că acestea sprijină eforturile de a-și îndeplini obligațiile care le revin în cel mai scurt timp posibil;

                  —

                  statele selectate vor putea să își exprime mai bine intențiile de a îndeplini angajamentele Planului de acțiune de la Maputo și necesitățile lor de sprijin, de exemplu, pentru elaborarea și actualizarea planurilor de acțiune naționale de deminare, elaborarea unei propuneri sau a mai multor propuneri de proiect.

            2.1.4.   Beneficiarii

                  —

                  statele părți la convenție care sunt în proces de punere în aplicare a obligațiilor de deminare care le revin temeiul convenției;

                  —

                  femeile, fetele, bărbații și băieții ale căror vieți sunt afectate de prezența sau de prezența prezumată a minelor antipersonal, precum și familiile și comunitățile lor;

                  —

                  experții naționali care se ocupă de chestiuni relevante pentru operațiunile de deminare;

                  —

                  statele și organizațiile de promovare a eforturilor de deminare.

            2.2.   Asistența acordată victimelor: sprijin pentru punerea în aplicare a acțiunilor privind asistența acordată victimelor din Planul de acțiune de la Maputo în cel mult cinci state părți afectate
      2.2.1.   Obiectivul proiectului
      Planul de acțiune de la Maputo prevede că asistența acordată victimelor ar trebui integrată în politici și planuri naționale mai largi și în cadre juridice legate de drepturile persoanelor cu handicap, sănătate, educație, ocuparea forței de muncă, dezvoltare și reducerea sărăciei. Proiectul va sprijini până la cinci state părți în integrarea aspectelor legate de asistența acordată victimelor din Planul de acțiune de la Maputo în contextul mai larg al politicilor naționale privind drepturile omului și drepturile persoanelor cu handicap. Proiectul vizează responsabilizarea persoanelor rănite de mine sau de alte resturi explozive de război, supraviețuitori, victime indirecte precum membri de familie ai unor persoane ucise de mine antipersonal și persoane care trăiesc în zone afectate de mine, astfel încât acestea să devină agenți activi în propria lor dezvoltare. Dialogurile între părțile interesate naționale vor include aspecte de gen și diversitate ale asistenței acordate victimelor la nivelurile de concepere, gestionare și punere în aplicare.
      2.2.2.   Descrierea proiectului

                  —

                  ISU va acorda sprijin pentru cel mult cinci state părți afectate în organizarea de dialoguri între părțile interesate naționale din statele părți care:

                              (a)

                              fie au avut o implicare redusă în asistența acordată victimelor și, prin urmare, ar putea beneficia de un stimulent pentru a începe acest demers,

                              (b)

                              fie s-au angajat în eforturile de punere în aplicare a acțiunilor privind asistența acordată victimelor din Planul de acțiune de la Maputo și ar beneficia de pe urma unui dialog între părțile interesate naționale pentru a promova respectivele eforturi de punere în aplicare.

                        Comitetul pentru asistența acordată victimelor din cadrul convenției va fi implicat în selectarea statelor părți beneficiare;

                  —

                  dialogurile între părțile interesate naționale vor fi facilitate de ISU, în colaborare cu actori-cheie, cum ar fi funcționarii guvernamentali relevanți, donatorii, inclusiv entitățile relevante ale Uniunii, agențiile ONU, Oficiul Înaltului Comisar al Națiunilor Unite pentru Drepturile Omului (UNOHCHR), Campania internațională pentru interzicerea minelor terestre și Coaliția privind munițiile cu dispersie (ICBL-CMC) și organizațiile persoanelor cu handicap. Dialogurile între părțile interesate naționale se vor concretiza de asemenea prin elaborarea unui document de rezultat detaliat, în colaborare cu părțile interesate, în care se vor identifica provocările și lacunele în ceea ce privește punerea în aplicare a angajamentelor de asistență acordată victimelor din Planul de acțiune de la Maputo, se vor face recomandări pentru a le depăși și se vor fixa obiective;

                  —

                  vor fi întreprinse acțiuni de monitorizare în cel mult cinci cazuri ca răspuns la recomandările cuprinse în documentele de rezultat. Respectivele acțiuni de monitorizare pot implica furnizarea de către ISU a unui sprijin tehnic adițional, de exemplu pentru revizuirea planurilor naționale, elaborarea uneia sau a mai multor propuneri de proiect etc.;

                  —

                  Decizia 2012/700/PESC a sprijinit o conferință mondială care a avut loc la Medellin, Columbia, în aprilie 2014, intitulată „Punți între lumi”, care a vizat să promoveze înțelegerea comunității internaționale în ceea ce privește locul asistenței acordate victimelor în contexte mai largi. Drept continuare, prezenta decizie va permite organizarea unei conferințe internaționale pentru experții naționali de către ISU, în colaborare cu actori-cheie, cum ar fi UNOHCHR, entitățile relevante ale Uniunii, ICBL-CMC și organizațiile persoanelor cu handicap, care să examineze provocările și bunele practici în ceea ce privește integrarea asistenței acordate victimelor în contextele mai largi ale handicapurilor și dezvoltării la nivel național. În special, conferința internațională va avea drept obiectiv consolidarea legăturilor cu eforturile de a pune în aplicare Convenția Națiunilor Unite privind drepturile persoanelor cu handicap (UNCRPD) și cu procesele de planificare pentru realizarea obiectivelor de dezvoltare durabilă ale ONU. Conferința internațională va porni de la lucrările Comitetului pentru asistența acordată victimelor din cadrul Convenției privind interzicerea minelor antipersonal și ale reprezentanților altor organe relevante, cum ar fi coordonatorii pentru asistența acordată victimelor din cadrul Convenției privind munițiile cu dispersie (CCM) și ai Protocolului V privind resturile explozive de război la Convenția privind interzicerea sau limitarea folosirii anumitor categorii de arme clasice care ar putea fi considerate ca producând efecte traumatice excesive sau care ar lovi fără discriminare (CCW).

            2.2.3.   Rezultatele proiectului

                  —

                  dialogurile între părțile interesate naționale vor produce un document de rezultat detaliat care va identifica provocările și lacunele pe baza cărora statele selectate vor primi recomandări și măsuri concrete pe care le pot lua pentru a aborda provocările identificate în procesul de punere în aplicare a angajamentelor de asistență acordată victimelor, asumate în cadrul Planului de acțiune de la Maputo;

                  —

                  documentul de rezultat va sprijini elaborarea de politici naționale și va facilita dialogul și cooperarea cu donatorii și agențiile de implementare;

                  —

                  acțiunile de monitorizare, derulate în cel mult cinci state părți, vizând sprijinirea eforturilor depuse pentru a depăși provocările și lacunele identificate în cadrul dialogurilor între părțile interesate naționale vor duce la creșterea capacității statelor părți de a-și îndeplini angajamentele din cadrul Planului de acțiune de la Maputo, de exemplu revizuirea planurilor naționale, elaborarea unei propuneri sau a mai multor propuneri de proiect;

                  —

                  dialogurile între părțile interesate naționale vor spori gradul de sensibilizare cu privire la efortul global și bunele practici pentru abordarea necesităților și garantarea drepturilor supraviețuitorilor prin cadre mai largi;

                  —

                  statele selectate vor fi în măsură să explice mai bine stadiul punerii în aplicare a Planului de acțiune de la Maputo, precum și să prezinte un raport privind planurile pentru punerea în aplicare a acestuia;

                  —

                  experții naționali care participă la conferința internațională vor înțelege mai bine locul asistenței acordate victimelor în eforturile de punere în aplicare a UNCRPD și în procesele de planificare pentru realizarea obiectivelor de dezvoltare durabilă ale ONU.

            2.2.4.   Beneficiarii

                  —

                  statele părți la convenție care au raportat responsabilitatea pentru un număr semnificativ de supraviețuitori ai minelor terestre;

                  —

                  femeile, fetele, bărbații și băieții care au fost victime ale minelor terestre și ale altor resturi explozive de război, precum și familiile și comunitățile lor;

                  —

                  experții naționali care se ocupă de chestiuni relevante pentru asistența acordată victimelor.

            2.3.   Universalizarea convenției
      2.3.1.   Obiectivul proiectului
      Pentru a avansa în direcția universalizării convenției, decizia va sprijini președinția convenției și un grup operativ la nivel înalt pentru implicarea la nivel înalt a statelor care nu sunt părți. În cadrul acestui efort, sunt definite și abordate barierele din calea aderării la convenție și se obțin informații actualizate privind situația ratificării și aderării.
      2.3.2.   Descrierea proiectului

                  —

                  un grup operativ la nivel înalt pentru universalizarea convenției va fi sprijinit de ISU, incluzând sprijin din partea unor personalități de rang înalt pentru a implica liderii din maximum cinci state care nu sunt părți la nivel ministerial sau mai înalt în ceea ce privește aderarea la convenție și/sau adeziunea la convenție și la normele acesteia;

                  —

                  se va căuta obținerea de informații directe actualizate cu privire la barierele în calea aderării de la statele care nu sunt părți la convenție, cu intenția ca respectivele informații să fie folosite la elaborarea documentelor de fond pregătite pentru cea de a patra conferință de revizuire din 2019, inclusiv printr-un raport cuprinzător referitor la progresele înregistrate cu privire la universalizarea convenției și a normelor sale, precum și la posibilitățile de a înregistra progrese viitoare;

                  —

                  studiul privind securitatea frontierelor inițiat în temeiul Deciziei 2012/700/PESC va fi dezvoltat în continuare, în colaborare cu parteneri precum Centrul de la Geneva pentru Politici de Securitate (GCSP) sau Centrul de la Geneva pentru Controlul Democratic al Forțelor Armate (DCAF), pentru a deveni un instrument pentru universalizare îndreptat către statele care consideră în continuare că minele antipersonal constituie un instrument indispensabil pentru securitatea frontierelor.

            2.3.3.   Rezultatele proiectului

                  —

                  până la cinci state care nu sunt părți vor fi implicate la nivel ministerial sau la un nivel mai înalt cu privire la aderarea la convenție;

                  —

                  se vor obține informații actualizate privind politicile legate de minele antipersonal ale statelor care nu sunt părți. Respectivele informații vor fi utilizate la pregătirea unui document de fond pentru cea de a patra conferință de revizuire, inclusiv printr-un raport cuprinzător referitor la progresele înregistrate în urmărirea scopurilor universalizării convenției, precum și la posibilitățile de a înregistra progrese ulterioare;

                  —

                  promovarea din partea statelor părți la convenție și a organizațiilor neguvernamentale va fi revitalizată pe baza acțiunilor de monitorizare care decurg din vizitele grupului operativ la nivel înalt;

                  —

                  vor fi acumulate cunoștințe sporite care urmează a fi reunite într-o publicație care va aborda barierele percepute evocate cel mai des în calea aderării la convenție și care poate fi utilizată pentru sprijinirea eforturilor de universalizare;

                  —

                  vor fi realizate progrese în direcția aderării la convenție și/sau acceptarea normelor sale de către state care nu sunt părți și care au fost implicate în prezentul proiect.

            2.3.4.   Beneficiarii

                  —

                  statele, altele decât statele părți, care nu au ratificat, aprobat, acceptat convenția sau nu au aderat încă la aceasta;

                  —

                  statele părți la convenție și organizațiile neguvernamentale și internaționale implicate în eforturile de promovare a universalizării convenției.

            2.4.   Distrugerea stocurilor: sprijin pentru punerea în aplicare a acțiunilor privind distrugerea stocurilor din Planul de acțiune de la Maputo
      2.4.1.   Obiectivul proiectului
      Acordarea de asistență statelor părți care au semnalat dificultăți în îndeplinirea obligațiilor din convenție privind distrugerea stocurilor, pentru a le putea depăși.
      2.4.2.   Descrierea proiectului
      ISU se va implica cu scopul de a identifica principalele provocări și posibile soluții pentru a finaliza eforturile de distrugere a stocurilor în statele care au termene viitoare sau care nu și-au respectat termenele de distrugere a stocurilor.
      2.4.3.   Rezultatele proiectului
      Obținerea de informații suplimentare despre situația și provocările privind finalizarea eforturilor de distrugere a stocurilor.
      2.4.4.   Beneficiarii
      Statele părți la convenție care sunt în curs de punere în aplicare a obligațiilor de distrugere a stocurilor care le revin în temeiul convenției.
      2.5.   Demonstrarea angajamentului Uniunii Europene
      2.5.1.   Obiectivul proiectului
      Demonstrarea angajamentului permanent al Uniunii și al statelor sale membre cu privire la convenție și la punerea în aplicare a Planului de acțiune de la Maputo, precum și sprijinul acordat statelor părți în procesul de punere în aplicare a principalelor obligații în temeiul convenției.
      2.5.2.   Descrierea proiectului

                  —

                  se va organiza un eveniment de lansare pentru promovarea prezentei decizii și a sprijinului Uniunii pentru acțiunea de luptă împotriva minelor în general, precum și un eveniment de încheiere pentru a face cunoscute activitățile prevăzute în prezenta decizie și rezultatele acestora, subliniind prin aceasta contribuția Uniunii;

                  —

                  în cursul procesului de punere în aplicare a prezentei decizii pe site-ul web al convenției, prin intermediul platformelor de comunicare socială, precum și în presa națională și internațională, va fi evidențiată comunicarea cu privire la activitățile prevăzute în prezenta decizie și angajamentul Uniunii față de punerea în aplicare a convenției;

                  —

                  materiale de comunicare, de exemplu postere, publicitate, înregistrări video, materiale publicitare, vor fi achiziționate și puse la dispoziția părților interesate și a partenerilor implicați.

            2.5.3.   Rezultatele proiectului

                  —

                  funcționarii Uniunii și ai statelor sale membre vor avea cunoștință de prezenta decizie și de modul în care aceasta le poate influența activitatea;

                  —

                  se va aduce în prim-plan angajamentul Uniunii față de convenție și față de acțiunea de luptă împotriva minelor în general în cadrul relațiilor cu statele părți la convenție și cu publicul interesat de securitatea umană în general;

                  —

                  se va mări gradul de sensibilizare cu privire la obiectivele convenției și ale Planului de acțiune de la Maputo.


title: Council Decision of 20 July 1992 concerning the conclusion of the International Natural Rubber Agreement, 1987

text:
Anunţ juridic important

|

31992D0396

Official Journal L 219 , 04/08/1992 P. 0056 - 0056 Finnish special edition: Chapter 11 Volume 19 P. 0246  Swedish special edition: Chapter 11 Volume 19 P. 0246  Ediţie specială în limba cehă Chapter 11 Volume 18 P. 188  - 188 Ediţie specială în limba estonă Chapter 11 Volume 18 P. 188  - 188 Ediţie specială în limba maghiară Chapter 11 Volume 18 P. 188  - 188 Ediţie specială în limba lituaniană Chapter 11 Volume 18 P. 188  - 188 Ediţie specială în limba letonă Chapter 11 Volume 18 P. 188  - 188 Ediţie specială în limba malteză Chapter 11 Volume 18 P. 188  - 188 Ediţie specială în limba polonă Chapter 11 Volume 18 P. 188  - 188 Ediţie specială în limba slovacă Chapter 11 Volume 18 P. 188  - 188 Ediţie specială în limba slovenă Chapter 11 Volume 18 P. 188  - 188

		19920720Decizia Consiliuluidin 20 iulie 1992pivind încheierea Acordului internațional din 1986 privind cauciucul natural(92/396/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 113 și 116,având în vedere propunerea Comisiei,întrucât acordul internațional din 1987 referitor la cauciucul natural, negociat în cadrul Programului integrat pentru produsele de bază [rezoluția 93 (IV) adoptată de cea de a patra Conferință a Organizației Națiunilor Unite pentru Comerț și Dezvoltare], a intrat în vigoare provizoriu la 29 decembrie 1988;întrucât Comunitatea și majoritatea statelor membre au notificat aplicarea provizorie a acordului la 22 decembrie 1988;întrucât Acordul internațional din 1987 referitor la cauciucul natural vizează îndeosebi să contribuie la stabilizarea prețului cauciucului natural fără a modifica tendințele pe termen lung ale pieței și să se ajungă la o creștere echilibrată între oferta și cererea privind acest produs;întrucât, pentru a permite membrilor care au procedat la aplicarea provizorie să ratifice, să accepte sau să aprobe acordul, Consiliul internațional pentru cauciucul natural a prelungit termenul de depunere a acestor instrumente până la 31 decembrie 1992;întrucât toate statele membre și-au exprimat intenția să aplice acordul;întrucât ar trebui să se aprobe acordul;întrucât Comunitatea și statele membre ar trebui să notifice simultan Secretarului General al Organizației Națiunilor Unite acceptarea acordului,DECIDE:Articolul 1Acordul internațional din 1987 privind cauciucul natural se aprobă în numele Comunității Economice Europene.Comunitatea Economică Europeană și statele membre vor depune simultan, la 31 decembrie 1992 cel târziu, la Secretarul General al Organizației Națiunilor Unite, instrumentele lor de ratificare, de acceptare sau de aprobare.Textul acordului se anexează la Decizia nr. 88/107/CEE [1].Articolul 2Președintele Consiliului este autorizat să numească persoanele abilitate să depună instrumentele de aprobare în numele Comunității.Adoptată la Bruxelles, 20 iulie 1992.Pentru ConsiliuPreședinteleD. Hurd[1] JO L 58, 3.3.1988, p. 18.--------------------------------------------------